ddrg/super_eurlex huggingface dataset:
Úradný vestník L 089 , 05/04/2003 S. 0024 - 0025



Rozhodnutie Komisie z 3. apríla 2003, ktorým sa mení a dopĺňa rozhodnutie 93/231/EHS, ktorým sa povoľuje prijatie ďalších prísnejších opatrení proti určitým chorobám okrem tých, ktoré sú stanovené v prílohách I a II k smernici Rady 66/403/EHS, pokiaľ ide o uvádzanie sadiva zemiakov na trh na celom území alebo časti územia určitých členských štátov (oznámené pod číslom dokumentu C(2003) 1057) (Text s významom pre EHP) (2003/242/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 2002/56/ES z 13. júna 2002 o uvádzaní sadiva zemiakov na trh [1], zmenenú a doplnenú rozhodnutím Komisie 2003/66/ES [2], a najmä na jej článok 17 ods. 2, keďže: (1) Rozhodnutie Komisie 93/231/ES [3], naposledy zmenené a doplnené rozhodnutím 96/332/ES [4], povolilo určitým členským štátom, vzhľadom na regióny uvedené v zozname, pri uvádzaní sadiva zemiakov na trh obmedziť ho na základné sadivo zemiakov určitých tried spoločenstva. (2) Zmeny v administratívnej štruktúre určitých regiónov Fínska vyžadujú, aby sa záznam, ktorý sa týka Fínska, v uvedenom rozhodnutí zmenil a doplnil. (3) Opatrenia stanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TOTO ROZHODNUTIE: Článok 1 Týmto sa príloha k rozhodnutiu 93/231/EHS mení a dopĺňa v súlade s prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 3. apríla 2003 Za Komisiu David Byrne člen Komisie [1] Ú. v. ES L 193, 20.7.2002, s. 60. Smernica, ktorá zrušila a nahradila smernicu 66/403/EHS. [2] Ú. v. ES L 25, 30.1.2003, s. 42. [3] Ú. v. ES L 106, 30.4.1993, s. 11. [4] Ú. v. ES L 127, 25.5.1996, s. 31. -------------------------------------------------- PRÍLOHA V zázname, ktorý sa týka Fínska, v prílohe k rozhodnutiu 93/231/EHS sa text v stĺpci 2 nahrádza nasledujúcim: "Miestna samospráva Liminka aTyrnävä." --------------------------------------------------
Úradný vestník L 101 , 23/04/2003 S. 0012 - 0012



Rozhodnutie Rady zo 14. apríla 2003, ktoré sa týka uzatvorenia dohody vo forme výmeny listov medzi Európskym spoločenstvom a bývalou Juhoslovanskou republikou Macedónsko týkajúcej sa systému ekobodov, ktorá sa bude uplatňovať na tranzitnú dopravu bývalej Juhoslovanskej republiky Macedónsko cez Rakúsko (2003/278/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 71 ods. 1 v spojitosti s článkom 300 ods. 2 prvým pododsekom prvou vetou a článkom 300 ods. 3 prvým pododsekom, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Dohoda medzi Európskym spoločenstvom a bývalou Juhoslovanskou republikou Macedónsko v oblasti dopravy [3], a najmä jej článok 12 ods. 3 písm. b), stanovuje, že sa bude uplatňovať systém ekobodov ekvivalentný systému stanovenému článkom 11 protokolu 9 Aktu o pristúpení Rakúska, Fínska a Švédska k Európskej únii. (2) Komisia v mene spoločenstva, na základe rokovaní, dosiahla dohodu vo forme výmeny listov medzi Európskym spoločenstvom a bývalou Juhoslovanskou republikou Macedónsko, ktorá stanovuje metódu výpočtu a podrobné pravidlá a postupy pri riadení a kontrole ekobodov. (3) Táto dohoda bola v mene spoločenstva podpísaná 29. októbra 2002 podliehajúc jej možnému uzavretiu k neskoršiemu dátumu v súlade s rozhodnutím Rady 2003/197/ES [4]. (4) Táto dohoda by mala byť schválená, ROZHODLA TAKTO: Článok 1 Týmto sa v mene spoločenstva schvaľuje dohoda vo forme výmeny listov medzi Európskym spoločenstvom a bývalou Juhoslovanskou republikou Macedónsko týkajúca sa systému ekobodov, ktorá sa bude uplatňovať na tranzitnú dopravu bývalej Juhoslovanskej republiky Macedónsko cez Rakúsko. Text tejto dohody vo forme výmeny listov je pripojený k tomuto rozhodnutiu [5]. Článok 2 Toto rozhodnutie bude uverejnené v Úradnom vestníku Európskej únie. V Luxemburgu 14. apríla 2003 Za Radu predseda A. Giannitsis [1] Ú. v. ES C 20 E, 20.1.2003, s. 82. [2] Stanovisko z 22. októbra 2002 (zatiaľ neuverejnené v úradnom vestníku). [3] Ú. v. ES L 348, 18.12.1997, s. 170. [4] Ú. v. EÚ L 75, 21.3.2003, s. 33. [5] Ú. v. EÚ L 75, 21.3.2003, s. 34. --------------------------------------------------
Úradný vestník L 135 , 03/06/2003 S. 0031 - 0031



Rozhodnutie Komisie z 22. mája 2003, ktorým sa mení a dopĺňa rozhodnutie 2000/728/ES ustanovujúce poplatky za prihlášku environmentálnej značky spoločenstva a ročné poplatky za environmentálnu značku spoločenstva (Oznámené pod číslom dokumentu C (2003) 1780) (Text s významom pre EHP) (2003/393/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie (ES) č. 1980/2000 Európskeho parlamentu a Rady zo 17. júla 2000 o revidovanej metóde spoločenstva pri udeľovaní environmentálnej značky [1], najmä na jeho článok 12 a prílohu V, keďže: (1) V súlade s pracovným plánom ustanoveným rozhodnutím Komisie 2002/18/ES [2] by štruktúra poplatkov za environmentálnu značku mala podnecovať používanie značiek aj v systéme spoločenstva a aj v iných systémoch udeľovania environmentálnych značiek. (2) Rozhodnutie Komisie z 10. novembra 2000 ustanovujúce poplatky za prihlášku environmentálnej značky spoločenstva a ročné poplatky za environmentálnu značku spoločenstva [3] by sa malo preto zmeniť a doplniť, aby umožnilo zníženie pre výrobky, ktorým bola udelená iná environmentálna značka, ktorá spĺňa všeobecné požiadavky ISO 14024. (3) Opatrenia ustanovené v tomto rozhodnutí sú v súlade so stanoviskom výboru zriadeného podľa článku 17 nariadenia (ES) č. 1980/2000, PRIJALA TOTO ROZHODNUTIE: Článok 1 Do článku 2 rozhodnutia 2000/728/ES sa vkladá nasledujúci odsek 8a: "8a. Príslušné orgány môžu priznať zníženie až do 30 %, ak bola príslušnému výrobku udelená aj iná environmentálna značka, ktorá spĺňa všeobecné požiadavky ISO 14024." Článok 2 Toto rozhodnutie je adresované členským štátom a príslušným orgánom pre environmentálnu značku spoločenstva. V Bruseli 22. mája 2003 Za Komisiu Margot Wallström člen Komisie [1] Ú. v. ES L 237, 21.9.2000, s. 1. [2] Ú. v. ES L 7, 11.1.2002, s. 28. [3] Ú. v. ES L 293, 22.11 2000, s. 18. --------------------------------------------------
Úradný vestník L 131 , 28/05/2003 S. 0018 - 0019



Rozhodnutie Komisie z 22. mája 2003 o udelení výnimky zo smernice Rady 64/433/EHS Švédsku a o stanovení povinnosti dodržiavať rovnaké zdravotné podmienky pri rozrábke čerstvého mäsa (oznámené pod číslom dokumentu C(2003) 1635) (Text s významom pre EHP) (2003/380/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/433/EHS z 26. júna 1964 o zdravotných podmienkach pre výrobu a obchodovanie s čerstvým mäsom [1], naposledy zmenenú a doplnenú smernicou 95/23/ES [2], a najmä na jej článok 13, keďže: (1) V súlade s článkom 18 ods. 3 smernice Rady 72/462/EHS [3], naposledy zmenenú a doplnenú nariadením (ES) č. 1452/2001 [4], bolo 28. januára 1991 prijaté rozhodnutie umožňujúce rozrábku hovädzích a bravčových trupov v teplom stave pri dodržaní zvláštnych podmienok v určitých podnikoch vo Švédsku. (2) Švédsko pristúpilo k spoločenstvu s účinnosťou od 1. januára 1995; z toho dôvodu smernica 72/462/EHS už nie je vhodným právnym základom rozhodnutia povoľujúceho rozrábku za teplého stavu; preto je potrebné prijať nové rozhodnutie podľa smernice 64/433/EHS. (3) Švédske orgány, listom Komisii z 15. júla 2002 vyjadrili žiadosť o výnimku z bodu 46d) prílohy I k smernici 64/433/EHS o rozrábke čerstvého hovädzieho a bravčového mäsa; v žiadosti sú navrhnuté rovnaké zdravotné podmienky ako tie, ktoré sú uvedené v tom odstavci. (4) opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, ROZHODLA TAKTO: Článok 1 Bez ohľadu na bod 46d) prílohy I k smernici 64/433/EHS, Švédsko môže povoliť rozrábku čerstvého hovädzieho a bravčového mäsa pri dodržaní podmienok uvedených v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 22. mája 2003 Za Komisiu David Byrne člen Komisie [1] Ú. v. ES 121, 29.7.1964, s. 2012/64. [2] Ú. v. ES L 243, 11.10.1995, s. 7. [3] Ú. v. ES L 302, 31.12.1972, s. 28. [4] Ú. v. ES L 198, 21.7.2001, s. 11. -------------------------------------------------- PRÍLOHA Špeciálne podmienky pre rozrábku hovädzích a bravčových trupov 1. Trupy pochádzajúce z bitúnku sa potom, ako boli schladené v chladiarenských priestoroch, v ktorých je teplota výstupu z odparovačov taká, aby boli hovädzie trupy schladené na vnútornú teplotu 7° C do 48 hodín a bravčové trupy do 20 hodín,premiestnia do priestorov určených na rozrábku, v ktorých teplota nepresahuje 12° C, a ktoré sa nachádzajú v tej istej budove ako chladiarenské priestory. 2. Premiestnenie mäsa sa uskutoční naraz. 3. Trupy sa premiestnia do miestností určených na rozrábku a vykostia sa predtým ako sa dosiahla teplota 7° C, ak sa rozrábka uskutočňuje do 48 hodín po ukončení činností na bitúnku pri hovädzích trupoch a do 20 hodín pri bravčových trupoch. 4. Doba medzi premiestnením mäsa do miestnosti určenej na rozrábku a ďalším zmrazením nepresiahne 60 minút. 5. Hneď potom ako je mäso rozrobené a zabalené, sa premiestni do vhodných chladiarenských priestorov. --------------------------------------------------
Úradný vestník L 124 , 20/05/2003 S. 0033 - 0033



Rozhodnutie Rady zo 17. marca 2003, ktoré sa týka uzavretia Dohody vo forme výmeny listov medzi Európskym spoločenstvom a Vietnamskou socialistickou republikou, ktorá mení a dopĺňa Memorandum o porozumení medzi Európskym spoločenstvom a vládou Vietnamu o predchádzaní podvodom v obchode s obuvou (2003/360/ES) RADA EURÓPSKEJ ÚNIE, so zreteľom na zmluvu o založení Európskeho spoločenstva, najmä na jej článok 133 v spojitosti s prvou vetou článku 300 ods. 2, so zreteľom na návrh Komisie, keďže: (1) Komisia vyjednala s Vietnamskou socialistickou republikou v mene spoločenstva dvojstrannú dohodu vo forme výmeny listov, ktorá mení a dopĺňa memorandum o porozumení medzi Európskym spoločenstvom a vládou Vietnamu o predchádzaní podvodom v obchode s obuvou [1], parafovanú 4. augusta 1999 a dočasne účinnú od 1. januára 2000. (2) Dohoda vo forme výmeny listov by sa mala schváliť v mene spoločenstva, ROZHODLA TAKTO: Jediný článok Dohoda vo forme výmeny listov medzi Európskym spoločenstvom a Vietnamskou socialistickou republikou, ktorá mení a dopĺňa memorandum o porozumení medzi Európskym spoločenstvom a vládou Vietnamu o predchádzaní podvodom v obchode s obuvou, sa týmto schvaľuje v mene spoločenstva. Znenie dohody je pripojené k tomuto rozhodnutiu. V Bruseli 17. marca 2003 Za Radu predseda G. Drys [1] Ú. v. ES L 1, 4.1.2000, s. 13. --------------------------------------------------
Úradný vestník L 144 , 12/06/2003 S. 0009 - 0009



Rozhodnutie Komisie zo 6. júna 2003, ktorým sa mení a dopĺňa rozhodnutie 96/603/ES, ktorým sa ustanovuje zoznam výrobkov patriacich do tried A "Neprispievajú k požiaru" ustanovených v rozhodnutí 94/611/ES, ktorým sa vykonáva článok 20 smernice Rady 89/106/EHS o stavebných výrobkoch (oznámené pod číslom dokumentu C(2003) 1673) (Text s významom pre EHP) (2003/424/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov, ktoré sa týkajú stavebných výrobkov [1], ktorá bola zmenená a doplnená smernicou 93/68/EHS [2], so zreteľom na rozhodnutie Komisie 2000/147/ES z 8. februára 2000, ktorým sa vykonáva smernica Rady 89/106/EHS pokiaľ ide o klasifikáciu stavebných výrobkov reakcie na požiar [3], a najmä jej článok 1 ods. 1, keďže: (1) Rozhodnutie Komisie 96/603/ES [4], ktoré bolo zmenené a doplnené rozhodnutím 2000/605/ES [5] stanovilo zoznam výrobkov tried A "Neprispievajú k požiaru", ktoré sú uvedené v tabuľkách 1 a 2 prílohy k rozhodnutiu Komisie 94/611/ES [6], ktorý popísal európsky klasifikačný systém pre vyjadrenie reakcie stavebných výrobkov na požiar. (2) Rozhodnutie 94/611/ES bolo nahradené rozhodnutím 2000/147/ES. (3) Poznámky týkajúce sa "malty s anorganickými pojivami" v tabuľke uvedenej v prílohe k rozhodnutiu 96/603/ES by mali byť prispôsobené technickému pokroku. (4) Rozhodnutie 96/603/ES je preto potrebné v tomto zmysle zmeniť. (5) Opatrenia stanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 V tabuľke uvedenej v prílohe k rozhodnutiu 96/603/ES sa pri položke "malta s anorganickými pojivami" v poznámkach text "omietkové/sadrové malty a malty na podlahové potery založené na jednom alebo viacerých pojivách, napr. cement, vápno, cement na murivo a sadra" nahrádza textom "omietkové/sádrové malty a malty na podlahové potery a murárske malty založené na jednom alebo viacerých anorganických pojivách, napr. cement, vápno, cement na murivo a sadra." Článok 2 Toto rozhodnutie je adresované členským štátom. V Bruseli 6. júna 2003 Za Komisiu Erkki Liikanen člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. [3] Ú. v. ES L 50, 23.2.2000, s. 14. [4] Ú. v. ES L 267, 19.10.1996, s. 23. [5] Ú. v. ES L 258, 12.10.2000, s. 36. [6] Ú. v. ES L 241, 19.9.1994, s. 25. --------------------------------------------------
Úradný vestník L 152 , 20/06/2003 S. 0041 - 0041



Rozhodnutie Rady z 2. júna 2003 o podpise dohody v mene Európskeho spoločenstva vo forme výmeny listov, ktorá mení a dopĺňa dohodu medzi Európskym spoločenstvom a Vietnamskou socialistickou republikou o obchode s textilom a odevnými výrobkami a iných opatreniach na liberalizáciu obchodu, a o schválení jej dočasného uplatňovania (2003/453/ES) RADA EURÓPSKE ÚNIE, so zreteľom na Zmluvu o založení Európskeho spoločenstva, najmä na jej článok 133 v spojitosti s prvým podosekom článku 300 ods. 2, so zreteľom na návrh Komisie, keďže: (1) Komisia vyjednala v mene spoločenstva dohodu vo forme výmeny listov o obchode s textilnými výrobkami s Vietnamom (ďalej len "dohoda"). (2) Dohoda bola parafovaná 15. februára 2003. (3) Aby výhody dohody boli na prospech obidvom zmluvným stranám bezprostredne po príslušných notofikáciách, je vhodné uplatňovať túto dohodu s výhradou reciprocity na dočasnom základe od 15. apríla 2003 až do ukončenia postupov na jej formálne uzavretie. (4) Táto dohoda by sa mala podpísať v mene spoločenstva, ROZHODLA TAKTO: Článok 1 Podpísanie dohody vo forme výmeny listov, ktorá mení a dopĺňa dohodu medzi Európskym spoločenstvom a Vietnamskou socialistickou republikou o obchode s textilom a odevnými výrobkami [1] a iných opatreniach na liberalizáciu obchodu a o schválení jej dočasného uplatňovania sa týmto schvaľuje v mene spoločenstva s výhradou rozhodnutia Rady, ktoré sa týka uzavretia danej dohody. Znenie dohody je priložené k tomuto rozhodnutiu. Článok 2 Predseda Rady sa týmto oprávňuje poveriť osobu/-y splnomocnenú/-é na podpísanie dohody v mene spoločenstva s výhradou jej uzavretia. Článok 3 S výhradou reciprocity sa dohoda bude uplatňovať na dočasnom základe do 15. apríla 2003 až do ukončenia postupov na jej formálne uzavretie. Článok 4 1. Zvyšovanie kvót na úrovne uvedené v prílohe 2 dohody sa uskutoční každý rok, keď si Vietnam splní svoje záväzky podľa odseku 3, 4, 8 a 10 článku 3 dohody medzi Európskym spoločenstvom a Vietnamskou socialistickou republikou o obchode s textilom a odevnými výrobkami. 2. V prípade, že Vietnam nesplní svoje záväzky podľa odseku 3, 4, 8 a 10 článku 3 tejto dohody v roku 2003, kvóty na rok 2003 sa znížia na úrovne uvedené v prílohe 2, stĺpec 3. V prípade, že Vietnam nesplní svoje záväzky v rokoch 2004 alebo 2005, tieto úrovne sa znížia tempom rastu 3 % p. a. V takýchto prípadoch sa všetky už nalodené množstvá, ktoré prevyšujú opätovne zavedené úrovne kvót, odpočítajú z kvót na nasledujúce roky. 3. Rozhodnutie na realizáciu odseku 2 sa uskutoční v súlade s postupmi uvedenými v článku 17 nariadenia Rady (EHS) 3030/93 z 12. októbra 1993 o spoločných pravidlách dovozu určitých textilných výrobkov z tretích krajín [2]. V Luxemburgu 2. júna 2003 Za Radu predseda K. Stefanis [1] Ú. v. ES L 410, 31.12.1992, s. 279 [2] Ú. v. ES L 275, 8.11.1993. s. 1. Nariadenie naposledy zmenené a doplnené nariadením (ES) č. 138/2003 (Ú. v. ES L 23, 28.1.2003, s. 1). --------------------------------------------------
Úradný vestník L 154 , 21/06/2003 S. 0079 - 0079



Rozhodnutie Rady z 13. mája 2003, ktoré sa týka podpisu dohody o vedeckej a technickej spolupráci medzi Európskym spoločenstvom a štátom Izrael (2003/457/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 170 v spojitosti s prvou vetou prvého pododseku článku 300 ods. 2, so zreteľom na návrh Komisie, keďže: (1) Svojim rozhodnutím 1999/224/ES z 22. februára 1999 [1] Rada uzavrela dohodu o vedeckej a technickej spolupráci medzi Európskym spoločenstvom a štátom Izrael, ktorá nadobudla platnosť 8 marca 1999; táto dohoda pridružuje štát Izrael ku všetkým aktivitám zvláštnych programov piateho rámcového programu Európskej únie pre výskum, technologický rozvoj a ukážkové akcie. (2) Článok 12 ods. 4 dohody ustanovuje, že "keď spoločenstvo prijme nový viacročný rámcový program výskumu a rozvoja, táto dohoda sa môže opätovne prejednať alebo obnoviť podľa spoločne dohodnutých podmienok". (3) Dňa 5. novembra 2002 Rada schválila vyjednávanie s cieľom obnovenia terajšej dohody a taktiež zamýšľala vyjednávanie dočasného uplatňovania obnovenej dohody. Toto dočasné uplatňovanie by izraelským subjektom umožnilo podieľať sa prvých na výzvach na návrhy šiesteho rámcového programu. (4) Vyjednávania vyvrcholili do návrhu zmluvy parafovanej 17. decembra 2002 schválenej predstaviteľmi obidvoch strán. (5) Dohoda parafovaná 17. decembra 2002 by sa mala s výhradou jej možného uzavretia podpísať s neskorším dátumom a malo by sa ustanoviť jej predbežné uplatňovanie od podpisu, ROZHODLA TAKTO: Článok 1 Podpísanie dohody o vedeckej a technickej spolupráci medzi Európskym spoločenstvom a štátom Izrael sa týmto schvaľuje v mene spoločenstva s výhradou rozhodnutia Rady, ktoré sa týka uzavretia danej dohody. Znenie dohody je priložené k tomuto rozhodnutiu. Článok 2 Predseda Rady sa týmto oprávňuje poveriť osobu/-y splnomocnenú/-é na podpísanie dohody v mene spoločenstva s výhradou jej uzavretia. Článok 3 Dohoda sa uplatňuje na prechodnom základe od jej podpisu. V Bruseli 13. mája 2003 Za Radu predseda A.-A. Tsochatzopoulos [1] Ú. v. ES L 83, 27.3.1999, s. 50. --------------------------------------------------
Úradný vestník L 155 , 24/06/2003 S. 0035 - 0036



Rozhodnutie Rady z 19. mája 2003 o podpísaní a dočasnom uplatňovaní Rámcovej dohody v mene Európskeho spoločenstva o mnohostrannom jadrovom a environmentálnom programe v Ruskej federácii a jej protokole o požiadavkách, súdnych konaniach a odškodneniach a o schválení uzatvorenia vyššie uvedenej dohody a jej protokolu Komisiou v mene Európskeho spoločenstva atómovej energie (2003/462/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jeho článok 181a ods. 3, druhá veta, v spojení s článkom 300 ods. 2, prvá veta, so zreteľom na Zmluvu o založení Európskeho spoločenstva atómovej energie, najmä na jej článok 101, ods. 2, so zreteľom na návrh Komisie, keďže: (1) Komisia sa podieľala v mene spoločenstva na vyjednávaniach o rámcovej dohode o mnohostrannom jadrovom a environmentálnom programe v Ruskej federácii (MNEPR) a protokole o požiadavkách, súdnych konaniach a odškodneniach s Ruskou federáciou; (2) Komisia a predmetné členské štáty by mali skoordinovať svoje stanoviská ešte pred zasadaniami výboru MNEPR; (3) s výhradou jej uzatvorenia, dohoda a jej protokol by sa mali podpísať v mene Európskeho spoločenstva; (4) malo by sa schváliť uzatvorenie dohody a jej protokolu Komisiou v mene Európskeho spoločenstva atómovej energie, ROZHODLA TAKTO: Článok 1 Podpísanie rámcovej dohody o mnohostrannom jadrovom a environmentálnom programe v Ruskej federácii (MNEPR) a jej protokole o požiadavkách, súdnych konaniach a odškodneniach sa týmto schvaľuje v mene Európskeho spoločenstva, s výhradou rozhodnutia Rady týkajúcej sa uzavretia danej dohody. Znenia dohody a jej protokolu sú pripojené k tomuto rozhodnutiu. Článok 2 Týmto sa schvaľuje uzavretie rámcovej dohody a jej protokolu Komisiou v mene Európskeho spoločenstva atómovej energie. Článok 3 Komisia zastupuje spoločenstvo vo výbore uvedenom v článku 4 dohody (výbor MNEPR). Článok 4 Predseda Rady sa týmto oprávňuje poveriť osobu(-y) splnomocnenú(-é) na podpísanie rámcovej dohody a jej protokolu v mene spoločenstva, s výhradou jej uzavretia. Článok 5 Táto dohoda a protokol sa dočasne uplatňujú od dátumu ich podpisu, až do ich nadobudnutia účinnosti. V Bruseli 19. mája 2003 Za Radu predseda G. Papandreou --------------------------------------------------
Úradný vestník 183 , 22/07/2003 S. 0011 - 0011



Rozhodnutie Rady z 16. júna 2003 o uzavretí dohody medzi Európskym spoločenstvom a vládou Japonska týkajúcej sa spolupráce pri antikonkurenčných aktivitách (2003/520/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej články 83 a 308, v spojení s prvým pododsekom článku 300 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Vzhľadom k stúpajúcemu výraznému medzinárodnému rozmeru problémov súťaže treba v tejto oblasti rozšíriť medzinárodnú spoluprácu. (2) Dôkladné a účinné vykonávanie predpisov súťaže je dôležitým predmetom účinného postupu na trhoch a v medzinárodnom obchode. (3) Spracovanie princípov pozitívnej zhody v medzinárodnom právnom systéme a vykonávanie týchto princípov v presadzovaní práva Európskeho spoločenstva a Japonska o súťaži spôsobuje pravdepodobný nárast v ich uplatňovaní. (4) K tomuto cieľu Komisia schválila dohodu s Japonskom týkajúcu sa uplatňovania pravidiel súťaže Európskeho spoločenstva a Japonska. (5) Článok 308 zmluvy vyžaduje, aby bolo v texte dohody zahrnuté zlučovanie podnikov a akvizícií, ktoré sú zahrnuté v nariadení Rady (EHS) č. 4064/89 z 21. decembra 1989 o kontrole koncentrácií medzi podnikmi [3], ktorých obrat je založený na základe článku 308. (6) Dohoda sa schvaľuje, ROZHODLA TAKTO: Článok 1 Dohoda medzi Európskym spoločenstvom a vládou Japonska o spolupráci pri antikonkurenčných aktivitách sa schvaľuje v mene Európskeho spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu/-y splnomocnenú/-é na podpísanie dohody v mene Európskeho spoločenstva [4]. V Luxemburgu 16. júna 2003 Za Radu predseda G. Papandreou [1] Návrh z 8. mája 2002 (ešte neuverejnený v úradnom vestníku). [2] Stanovisko z 3. júla 2002 (ešte neuverejnené v Úradnom vestníku). [3] Ú. v. ES L 395, 30.12.1989, s. 1 (korigendum: Ú. v. ES L 257, 21.9.1990, s. 13) naposledy zmenené a doplnené nariadením Rady (ES) č. 1310/97 (Ú. v. ES L 180, 9.7.1997, s. 1). [4] V súlade s článkom 12 ods. 1 nadobúda táto dohoda účinnosť 9. augusta 2003. --------------------------------------------------